השבוע הראשון ביולי – Almedalen Week – הוא פורום חשוב בפוליטיקה השוודית שנערך כל שנה בוויסבי, עיר הממוקמת באי השוודי גוטלנד. Almedalen (אלמדאלן) היא הזדמנות לסמינרים, נאומים ופעילויות פוליטיות נוספות.
מתרגלי פאלון גונג ניצלו את ההזדמנות הזאת כדי לשוחח עם פוליטיקאים, בכירי ממשל ונוכחים רבים כדי לעורר מודעות לגבי השיטה הרוחנית השקטה שלהם ולגבי הרדיפה עימה היא מתמודדת בסין.
המתרגלים הקימו ביתן ברחוב הראשי, במקום בו כל המבקרים חייבים לעבור. הביתן הוקם ממש ליד מרכז התקשורת שם ראיינו VIPs שיצאו ונכנסו במשך כל היום. זו הייתה הזדמנות מצוינת לראות אותם פנים אל פנים.
בשבוע הזה החל גם מסע מכוניות של פאלון גונג על פני שוודיה. המסע ימשיך במשך 6 שבועות ויעבור דרך כל שבע הפרובינציות של שוודיה. המסע החל מאלמדלסווקאן שבאי גוטלנד, ויחבור לשבוע הפעילויות אלמדאלן.
בכיכר המרכזית המקומית של דונרספלטץ מתקיימות עצרות במהלך שבוע אלמדאלן. מתרגלים שוהים במשך שעה כל יום בדונרספלטץ, שם הם משוחחים על הפאלון גונג, על הרדיפה ועל הזוועות של קצירת האיברים המכוונת כלפי מתרגלי פאלון גונג בסין..
ניקלס מלמברג (Niclas Malmberg) והנס רוטנברג (Hans Rothenberg) , שניהם חברי פרלמנט, הגיעו לעצרת לדבר, ולתמוך במאמצי הפאלון גונג לסיים את הרדיפה. שניהם פעילים במאמצים אחרים נגד סחר איברים בלתי חוקי.
בנאומו אמר חבר הפרלמנט מלמברג: "חברי פרלמנט אחדים ואני הקמנו ביחד גוף נגד סחר איברים בפרלמנט. אני מקווה שעוד חברי פרלמנט, חברי ממשלה והציבור ילמדו על סחר איברים בסין. הצעתי הצעת חוק בפרלמנט ואני מקווה שכמו ארצות אחרות, שוודיה תאמץ קוד האוסר על אנשים לנסוע לסין להשתלות איברים".
חבר הפרלמנט האנס רוטנברג אמר בנאומו: "זמן קצר אחרי שערכנו את פורום ה-3 במאי בפרלמנט בסוגיה הזאת (קצירת איברים חיים), השגרירות הסינית התקשרה אלינו. כנראה, ממשלת סין מפחדת מחשיפת הפשע הזה על ידינו. הם פוחדים שככל שעוד אנשים ידעו על כך אז ייתכן שעוד דברים ייעשו כדי לעצור אותם. כמובן, איננו פוחדים מהם. אנו נמשיך במאמצנו להעביר את החוק".
שניהם דיברו על האימה של זוועות קצירת האיברים, כשהם מדגישים שהראיות וודאיות.
יותר מ-199 ארגונים ו-40,000 אנשים השתתפו בשבוע אלמדאלן. נערכו יותר מ-4000 אירועים בשבוע הזה. אנשים רבים למדו על הפאלון גונג וחלקם הביעו את הערכתם למתרגלים על מאמציהם.